PMIndiaData/PMIndiaSum huggingface dataset:
টোকিও অলিম্পিকের জন্য জাপানের প্রধানমন্ত্রীকে ভারতের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী টোকিও অলিম্পিকের জন্য জাপানের প্রধানমন্ত্রী মিঃ যোশিহিদে সুগা-কে অভিনন্দন জানিয়েছেন। এক ট্যুইটে প্রধানমন্ত্রী বলেছেন, “টোকিও ২০২০ অলিম্পিক এবং প্যারালিম্পিকের জন্য প্রধানমন্ত্রী সুগা ও জাপানকে অভিনন্দন জানাই। বিশ্বের সেরা ক্রীড়াবিদদের সর্বশ্রেষ্ঠ ক্রীড়া নৈপুণ্য দেখার ব্যাপারে আমরা অত্যন্ত আশাবাদী”।
গুজরাটেদুগ্ধজাত পণ্য উৎপাদন প্রকল্পের সূচনা করলেন প্রধানমন্ত্রী

গুজরাটেরদিশায় বনসকান্তা সমবায় দুগ্ধ উৎপাদক সমিতির এক অনুষ্ঠানে শনিবার যোগ দেনপ্রধানমন্ত্রী শ্রী নরেন্দ্র মোদী। বনস ডেয়ারির সুবর্ণ জয়ন্তী উপলক্ষে এইঅনুষ্ঠানটির আয়োজন করা হয়। অনুষ্ঠানেফলক উন্মোচনের মাধ্যমে এক চিজ প্ল্যান্টের উদ্বোধন করেন প্রধানমন্ত্রী। রিমোটকন্ট্রোলের সাহায্যে পালানপুরে একটি ড্রাইং প্ল্যান্টেরও সূচনা করেন তিনি। এইউপলক্ষে এক সমাবেশে শ্রী মোদী বলেন যে উত্তর গুজরাটের কৃষকরা তাঁদের দক্ষতারনিদর্শন তুলে ধরেছেন সারা বিশ্বের কাছে। সংশ্লিষ্টঅঞ্চলের কৃষকরা সেচ ব্যবস্থার মাধ্যমে কিভাবে উপকৃত হচ্ছেন সে কথাও বর্ণনা করেনপ্রধানমন্ত্রী। তিনি বলেন, কৃষকরা এখন দুগ্ধোৎপাদন ও পশুপালনের দিকে আরও বেশি করেনজর দিচ্ছেন। কারণ, তা কৃষকদের পক্ষে বিশেষ লাভজনক। শ্রীমোদী বলেন যে ‘শ্বেত ক্রান্তি’ (শ্বেত বিপ্লব)-র ফলে ‘সুইট ক্রান্তি’-রও (মিষ্টিবিপ্লব) সূচনা হয়েছে। কারণ, এখানকার অধিবাসীদের এখন মধু উৎপাদন বিষয়ে প্রশিক্ষণদেওয়া হচ্ছে। নোটবাতিল প্রসঙ্গে প্রধানমন্ত্রী বলেন, সন্ত্রাসবাদী এবং জাল নোটের কারবারীদের শক্তিকেদুর্বল করে দেওয়ার কাজে বিশেষ সাফল্য দেখিয়েছে তাঁর সরকার। শ্রীমোদী বলেন, দরিদ্র মানুষের কল্যাণে তাঁর সরকার নিরলসভাবে কাজ করে চলেছে।ই-ব্যাঙ্কিং এবং ই-ওয়ালেট আরও বেশি করে ব্যবহারের জন্য সাধারণ মানুষদের উৎসাহিতকরেন তিনি। প্রধানমন্ত্রী বলেন, ভারত এখন প্রগতির পথে। তাই, দুর্নীতি ও কালো টাকারযাবতীয় কু-প্রভাব অবশ্যই দূর করা প্রয়োজন।
জম্মু ওকাশ্মীরে জঙ্গি হানার কঠোর নিন্দা করলেন প্রধানমন্ত্রী

আজসকালে জম্মু ও কাশ্মীরের উরি-তে জঙ্গি হানার ঘটনার কঠোর নিন্দা করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “উরি-তেসন্ত্রাসবাদীদের কাপুরুষোচিত আক্রমণের কঠোর নিন্দা জানাই। আমি জাতিকে এই মর্মেআশ্বাস দিতে চাই যে যারা এই নিন্দনীয় ঘটনার সঙ্গে যুক্ত তারা কখনই শাস্তির হাতথেকে পালিয়ে বাঁচতে পারবে না। উরি-রঘটনায় যাঁরা শহীদ হয়েছেন, আমি তাঁদের সশ্রদ্ধ অভিবাদন জানাই। জাতির প্রতি সেবারজন্য তাঁরা স্মরণীয় হয়ে থাকবেন। শোকসন্তপ্ত পরিবারগুলির চিন্তাভাবনার শরিক আমিনিজেও। পরিস্থিতিসম্পর্কে আমি কথা বলেছি স্বরাষ্ট্র মন্ত্রী এবং প্রতিরক্ষা মন্ত্রীর সঙ্গে।পরিস্থিতি খতিয়ে দেখতে প্রতিরক্ষা মন্ত্রী নিজেই রওনা হবেন জম্মু ও কাশ্মীরেরউদ্দেশে।” /
রায়বেরিলির এনটিপিসি প্রকল্পের দুর্ঘটনায় নিহত ও আহতদের জন্য এককালীন অর্থসহায়তা মঞ্জুর করলেন প্রধানমন্ত্রী

রায়বেরিলি’র এনটিপিসি প্রকল্পে দুর্ঘটনার কারণেযাঁরা প্রাণ হারিয়েছেন, তাঁদের নিকটাত্মীয়দের ২ লক্ষ টাকা করে এককালীন অর্থ সহায়তামঞ্জুর করেছেন প্রধানমন্ত্রী শ্রী নরেন্দ্র মোদী। ঐ দুর্ঘটনায় যাঁরা আহত হয়েছেন তাঁদের প্রত্যেকেরজন্য এককালীন ৫০ হাজার টাকা করে আর্থিক সহায়তা অনুমোদন করেছেন তিনি।
স্বাস্থ্যক্ষেত্রে সহযোগিয়তা বৃদ্ধির জন্য ভারত এবং কোট ডি’লভয়র-এর মধ্যে সমঝোতায় অনুমোদন কেন্দ্রীয় মন্ত্রিসভার

স্বাস্থ্যক্ষেত্রে সহযোগিতা বৃদ্ধির জন্য ভারতের স্বাস্থ্য ও পরিবারকল্যাণ মন্ত্রক এবং কোট ডি’লভয়র (আইভরি কোস্ট)-এর স্বাস্থ্য ও জনস্বাস্থ্য মন্ত্রকের মধ্যে সমঝোতাপত্রে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ মন্ত্রিসভার বৈঠক অনুষ্ঠিত হয়। এই সমঝোতার ফলে দুই দেশের মধ্যে চিকিৎসক, চিকিৎসা-আধিকারিক, স্বাস্থ্যক্ষেত্রের সঙ্গে যুক্ত ব্যক্তি এবং আধুনিক চিকিৎসা প্রযুক্তি ক্ষেত্রে বিশেষজ্ঞ, নিউক্লিয়ার মেডিসিন, কার্ডিয়াক সার্জারি, নেফ্রোলজি, হেমোডায়ালিসিস এবং চিকিৎসা গবেষণায় যুক্ত ব্যক্তিদের আদানপ্রদান ও প্রশিক্ষণ সম্ভব হবে। ওষুধ এবং ওষুধ প্রস্তুতকারী শিল্পের ক্ষেত্রে বিধিনিয়ম, মানবসম্পদ উন্নয়নে সহযোগিতা, ওষুধ এবং স্বাস্থ্য সংক্রান্ত গবেষণার উন্নয়ন, জনস্বাস্থ্য পরিষেবার উন্নতি সম্ভব হবে। একইসঙ্গে, জেনেরিক এবং অত্যাবশ্যকীয় ওষুধ কেনা, ওষুধ সরবরাহ, এইচআইভি/এডস প্রতিরোধে গবেষণা ও সহযোগিতা সম্ভবপর হবে দুই দেশের মধ্যে। প্রাথমিক স্বাস্থ্য পরিষেবার ক্ষেত্রে পরিষেবা প্রদান সম্ভবপর হবে। হাসপাতাল এবং জনস্বাস্থ্য পরিষেবা কেন্দ্র কিভাবে পরিচালিত হয় সে বিষয়ে তথ্যের আদানপ্রদান সম্ভবপর হবে। এই চুক্তির ফলে হাসপাতাল বর্জ্য ব্যবস্থাপনার অভিজ্ঞতা আদানপ্রদান, স্বাস্থ্য ব্যবস্থাপনার উন্নতি, রোগ প্রতিরোধ, অসংক্রামক রোগ প্রতিরোধ এবং স্বাস্থ্যক্ষেত্রের পেশাগত উন্নতিও সম্ভব হবে। দুই দেশের মধ্যে স্বাস্থ্যক্ষেত্রে সহযোগিতা বৃদ্ধির লক্ষ্যে আগামীদিনে একটি কার্যকরী দল গঠন করা হবে। তারা এই চুক্তি রূপায়ণের বিষয়টি খতিয়ে দেখবে। /
ইস্টারউপলক্ষে দেশবাসীকে অভিনন্দন প্রধানমন্ত্রীর

ইস্টারউপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “প্রত্যেককেজানাই ইস্টারের অভিনন্দন। যীশু খ্রিষ্টের শিক্ষাদর্শ আমাদের মধ্যে সম্প্রীতি,সহমর্মিতা ও একাত্মবোধের প্রসার ঘটাক এই কামনা করি।” /
সংসদের বাদল অধিবেশনের প্রাক্কালে প্রধানমন্ত্রীর মন্তব্য

নয়াদিল্লি, ১৪ সেপ্টেম্বর, ২০২০ নমস্কার বন্ধুরা, দীর্ঘ অন্তরালের পর আজ আপনাদের সবার সঙ্গে দেখা হল। আপনারা সবাই ভালো আছেন তো? আপনাদের পরিবারে কোন সঙ্কট আসেনি তো? চলুন, ঈশ্বর আপনাদের ভালো রাখবেন। এক বিশেষ আবহে আজ সংসদের বাদল অধিবেশন শুরু হতে চলেছে। করোনাও আছে, কর্তব্যও আছে। কিন্তু আমাদের সাংসদরা কর্তব্যের পথটাকেই বেছে নিয়েছেন। আমি দলমত নির্বিশেষে সমস্ত সাংসদদের এই উদ্যোগের জন্য শুভেচ্ছা জানাই, অভিনন্দন জানাই এবং ধন্যবাদও জানাই। বাজেট অধিবেশন নির্ধারিত সময়ের আগেই থামিয়ে দিতে হয়েছিল। এবারও দিনে দু‘বার, একবার রাজ্যসভার জন্য একবার লোকসভার জন্য সময় বদলাতে হয়েছে। এবার শনি ও রবিবারের অধিবেশনও বাতিল করে দিতে হয়েছে। কিন্তু সকল সদস্যরা এই সিদ্ধান্তকে স্বীকার করেছেন, স্বাগত জানিয়েছেন এবং কর্তব্যের পথে এগিয়ে যাওয়ার সিদ্ধান্ত নিয়েছেন। এই অধিবেশনে বেশ কিছু গুরুত্বপূর্ণ সিদ্ধান্ত নেওয়া হবে। অনেক বিষয় নিয়ে আলোচনা হবে। আর আমাদের সকলের অভিজ্ঞতা হল লোকসভায় যত বেশি আলোচনা হয়, যত বিতর্ক হয়, যত গভীর আলোচনা হয়, যত বৈচিত্র্যপূর্ণ আলোচনা হয়, ততই এই সভা ও বিষয়বস্তুর প্রতি সুবিচার করা হয় এবং দেশ অনেক লাভ হয়। এবার আমরা সমস্ত সাংসদ মিলেমিশে সেই মহান পরম্পরায় আরও মূল্য সংযোজন করব এটা আমার দৃঢ় বিশ্বাস। করোনা উদ্ভূত পরিস্থিতিতে যে সতর্কতাগুলি সম্পর্কে সকলকে সূচিত করা হয়েছিল, সেই সতর্কতাগুলি আমাদের সকলকে কঠোরভাবে পালন করতেই হবে। আর এটাও স্পষ্ট যে যতদিন পর্যন্ত ওষুধ কিংবা প্রতিষেধক না আসে, ততদিন পর্যন্ত এক্ষেত্রে কোনও ঢিলেমি চলবে না। আমরা চাই, যত দ্রুত সম্ভব বিশ্বের যে কোনও প্রান্ত থেকে প্রতিষেধক আবিষ্কৃত হোক। আমাদের বৈজ্ঞানিকরা দ্রুত সফল হন এবং বিশ্বের সকল মানুষকে এই কঠিন সঙ্কট থেকে মুক্তি দেওয়ার ক্ষেত্রে সাফল্য পান। এই সভার পক্ষ থেকে আমাদের একটি বিশেষ দায়িত্ব রয়েছে। বিশেষ করে, এই অধিবেশনের একটি বিশেষ দায়িত্ব আছে। আজ যখন আমাদের সেনাবাহিনীর বীর জওয়ানরা সীমান্তে অটল প্রহরায়, অত্যন্ত হিম্মত দেখিয়ে, উৎসাহ ও উদ্দীপনার সঙ্গে, বীরদর্পে ওই দৃঢ়চেতা মানুষেরা দুর্গম পার্বত্য অঞ্চলে বুক চিতিয়ে দাঁড়িয়ে আছেন, আর কিছুদিন পরই বর্ষা শুরু হবে। যে বিশ্বাসের সঙ্গে তাঁরা দাঁড়িয়ে আছেন, মাতৃভূমিকে রক্ষার জন্য অতন্দ্র প্রহরায়, এই সভাও, সভার সমস্ত সদস্যরা একস্বরে, এক ভাবনা নিয়ে, এক সঙ্কল্প নিয়ে বার্তা দেবেন সেনার জওয়ানদের পেছনে সারা দেশ দাঁড়িয়ে আছে। সংসদ এবং সংসদ সদস্যরা সেই দেশের জনগণের প্রতিনিধিত্ব করছেন। গোটা সভা একস্বরে দেশের বীর জওয়ানদের পেছনে দাঁড়িয়ে থেকে এই সভা থেকে অত্যন্ত মজবুত বার্তা প্রেরণ করবে। সমস্ত মাননীয় সদস্যরা এই বার্তা দেবেন এটা আমার দৃঢ় বিশ্বাস। আমি আপনাদের সবাইকে অনুরোধ জানাব, করোনার এই কঠিন সময়ে আপনারা যেহেতু আগের মতো যেখানে ইচ্ছে যাওয়ার সুযোগ পাবেন না, নিজেদের স্বাস্থ্যের প্রতি অবশ্যই যত্ন নেবেন, নিজেদেরকে সামলে রাখবেন বন্ধুরা। আপনারা প্রত্যেকেই যে খবর পাওয়ার পেয়ে যাবেন। খবর যোগাড় করা আপনাদের জন্য মুশকিল কাজ নয়। কিন্তু নিজেদের অবশ্যই সামলে রাখবেন। আপনাদের প্রতি এটা আমার ব্যক্তিগত অনুরোধ। ধন্যবাদ বন্ধুরা।
পাক অধিকৃত জম্মু ও কাশ্মীর থেকে আগত শরণার্থীপরিবারগুলিকে প্রধানমন্ত্রীর উন্নয়ন প্যাকেজের আওতায় পুনর্বাসন কর্মসূচিতে অনুমোদনকেন্দ্রীয় মন্ত্রিসভার

পাকিস্তানঅধিকৃত জম্মু ও কাশ্মীর এবং ছাম্ব এলাকা থেকে আগত শরণার্থী পরিবারগুলিকে দু’হাজারকোটি টাকার কেন্দ্রীয় সহায়তাদানের প্রস্তাবে অনুমোদন দিল কেন্দ্রীয় মন্ত্রিসভা।বর্তমানে এই ধরণের শরণার্থী পরিবারগুলির সংখ্যা ৩৬৩৮৪, যাঁদের এই কেন্দ্রীয় সহায়তাদেওয়া হবে জম্মু ও কাশ্মীরের জন্য প্রধানমন্ত্রী ঘোষিত উন্নয়ন প্যাকেজের আওতায়। গতবছর নভেম্বর মাসে প্রধানমন্ত্রী শ্রী নরেন্দ্র মোদী এই প্যাকেজের কথা ঘোষণাকরেছিলেন। প্রধানমন্ত্রীঘোষিত প্যাকেজ অনুযায়ী প্রতিটি শরণার্থী পরিবারকে দেওয়া হবে ৫ লক্ষ ৫০ হাজার টাকারআর্থিক সহায়তা। এর সাহায্যে তাঁরা আয় ও জীবার্জনের নতুন উপায় খুঁজে নিতে পারবে।প্যাকেজের অর্থ তুলে দেওয়া হবে জম্মু ও কাশ্মীর সরকারের হাতে। প্রত্যক্ষ সুফলহস্তান্তর ব্যবস্থায় রাজ্য সরকার ঐ অর্থ পৌঁছে দেবে শরণার্থী পরিবারগুলির কাছে। প্রসঙ্গতউল্লেখ্য, ১৯৪৭ সালে দেশ বিভাগের পর হাজার হাজার পরিবার পাক অধিকৃত জম্মু ওকাশ্মীর এলাকা থেকে প্রবেশ করে জম্মু ও কাশ্মীর রাজ্যটিতে। পরবর্তীকালে ১৯৬৫ এবং১৯৭১-এ ভারত-পাকিস্তান যুদ্ধের সময় জম্মু ও কাশ্মীরের ছাম্ব নিয়াবত অঞ্চল থেকেউদ্বাস্তু রূপে প্রবেশ করে ভারতের জম্মু ও কাশ্মীর রাজ্যে। এই সমস্ত শরণার্থীপরিবারগুলির দুর্দশা লাঘবের জন্য কেন্দ্রীয় সরকার এবং জম্মু ও কাশ্মীর সরকার সময়েসময়ে তাঁদের নানাভাবে সাহায্য ও সহযোগিতা করে এসেছে।
অন্ধ্রপ্রদেশ ও তেলেঙ্গানা রাজ্যের জন্য অন্যান্য অনগ্রসর শ্রেণীর কেন্দ্রীয় তালিকা সংশোধনের প্রস্তাবে সম্মতি কেন্দ্রীয় মন্ত্রিসভার

অন্যান্য অনগ্রসর শ্রেণীর কেন্দ্রীয় তালিকা সংশোধনের প্রস্তাবটি অনুমোদন লাভ করল কেন্দ্রীয় মন্ত্রিসভার বৈঠকে। বুধবার প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত হয় মন্ত্রিসভার এই বৈঠক। মূলত অন্ধ্রপ্রদেশ ও তেলেঙ্গানা রাজ্যের জন্যই এই তালিকা সংশোধনের প্রস্তাব কেন্দ্রীয় মন্ত্রিসভার কাছে পেশ করা হয়েছিল। অনগ্রসর শ্রেণীগুলির জন্য গঠিত জাতীয় কমিশনের (এনসিবিসি) পরামর্শ ক্রমেই এইতালিকা সংশোধনের বিষয়টিতে সম্মতি দিল কেন্দ্রীয় মন্ত্রিসভা। সংশোধন প্রস্তাবে অন্ধ্রপ্রদেশের জন্য ৩৫টি এবং তেলেঙ্গানার ক্ষেত্রে৮৬টি পরিবর্তন আনার কথা বলা হয়েছে। এই পরিবর্তন কার্যকর হলে ঐ দুটি রাজ্যের বিভিন্ন অনগ্রসর শ্রেণীর মানুষ সরকারি পদ ও চাকুরি এবং কেন্দ্রীয় শিক্ষা প্রতিষ্ঠানগুলিতে সংরক্ষণ সংক্রান্ত সুযোগ-সুবিধা লাভ করবে। এছাড়াও, বিভিন্ন কল্যাণমূলক কর্মসূচির সুযোগও সম্প্রসারিত হবে তাঁদের জন্য। কিছু কিছু ক্ষেত্রে অনগ্রসর বিভিন্ন সম্প্রদায়ের অন্তর্ভুক্তি সহপ্রয়োজনীয় পদক্ষেপ গ্রহণের মাধ্যমে এই তালিকা সংশোধনের প্রস্তাব করা হয়েছে।
প্রতিবন্ধী ব্যক্তিদের অধিকার সংক্রান্ত বিল, ২০১৬সম্পর্কে বিশেষ আশাবাদী প্রধানমন্ত্রী শ্রী নরেন্দ্র মোদী

প্রতিবন্ধীব্যক্তিদের অধিকার সংক্রান্ত বিল, ২০১৬ সংসদে অনুমোদিত হওয়ায় আনন্দ প্রকাশ করেছেনপ্রধানমন্ত্রী শ্রী নরেন্দ্র মোদী। এই ঘটনাকে একটি গুরুত্বপূর্ণ দিকচিহ্ন বলে অভিহিতকরেছেন তিনি। সুগম্য ভারত আন্দোলনে তা বিশেষ শক্তি যোগাবেও বলে মনে করেন তিনি। এক বার্তায়প্রধানমন্ত্রী বলেছেন, “প্রতিবন্ধী ব্যক্তিদের অধিকার সংক্রান্ত বিল, ২০১৬অনুমোদনের বিষয়টি এক তাৎপর্যপূর্ণ মুহূর্তের স্মারক। এই ঘটনা সুগম্য ভারত আন্দোলনেবিশেষ শক্তি সঞ্চার করবে। প্রস্তাবিত আইনেরআওতায় বিভিন্ন রকমের প্রতিবন্ধকতাকে চিহ্নিত করা হয়েছে এবং সেই সঙ্গে অতিরিক্তকিছু সুযোগ-সুবিধারও সংস্থান রাখা হয়েছে। প্রতিবন্ধীব্যক্তিদের বিরুদ্ধে কোনও রকম অপরাধের ঘটনা ঘটলে কঠোর শাস্তি বিধানেরও ব্যবস্থারয়েছে। এই ধরণের অপরাধকে নতুন আইনের আওতায় বিধি লঙ্ঘন বলেই গণ্য করা হবে। নতুন আইনটিতেএমন কয়েকটি বৈশিষ্ট্য রয়েছে যা সুযোগ, সমতা এবং সংশ্লিষ্ট প্রতিবন্ধী ব্যক্তিদেরসকলের ক্ষেত্রেই সুবিধার প্রসার ঘটাবে। http://goo.gl/Zwpm4k – এই সাইটটিতে গিয়ে আপনারা এ সম্পর্কে বিশদভাবে জানতে পারবেন”।
প্রধানমন্ত্রীর প্রধান সচিব কোরোনা ভাইরাসের সংক্রমন নিয়ে উচ্চ পর্যায়ের বৈঠকে পৌরহিত্য করলেন

প্রধানমন্ত্রীর শ্রী নরেন্দ্র মোদীর নির্দেশে প্রধানমন্ত্রীর প্রধান সচিব ডঃ পি কে মিশ্র চীনে কোরোনা ভাইরাস সংক্রমণের প্রেক্ষিতে একটি উচ্চপর্যায়ের বৈঠক করেন। এই বৈঠকে করোনা ভাইরাসের ছড়িয়ে পরার ফলে উদ্ভূত পরিস্থিতি, যে কোন পরিস্থিতির মোকাবিলা সহ কি কি ব্যবস্থা নেওয়া যেতে পারে সেই বিষয়ে আধিকারিকরা প্রধান সচিবকে অবগত করেন। স্বাস্থ্য ও পরিবার কল্যাণ মন্ত্রক হাসপাতালে চিকিৎসার প্রস্তুতি, পরীক্ষাগার কতটা প্রস্তুত, দ্রুত ব্যবস্থাপনা দলের ক্ষমতা সম্পর্কে প্রধানসচিবকে জানান। অসামরিক বিমান চলাচল মন্ত্রক সহ বিভিন্ন মন্ত্রক রোগ প্রতিরোধের জন্য কি কি ব্যবস্থা নিয়েছে, সেই বিষয়গুলিও প্রধানসচিব পর্যালোচনা করেন। আধিকারিকরা প্রধানসচিবকে আশ্বস্ত করে বলেন, স্বাস্থ্য ও পরিবার কল্যাণ মন্ত্রক পরিস্থিতির উপর সতর্ক নজর রাখছে এবং বিভিন্ন মন্ত্রক, রাজ্য সরকার ও কেন্দ্র শাসিত অঞ্চলের প্রশাসনের সঙ্গে প্রতিনিয়ত যোগাযোগ রেখে চলেছে। এ পর্যন্ত সাতটি বিমানবন্দরে ১১৫টি উড়ানের ২০হাজার যাত্রীকে পরীক্ষা করা হয়েছে। এই ভাইরাসের কারণে সংক্রমণের পরীক্ষার জন্য দেশ জুড়ে ন্যাশনাল ইন্সটিটিউট অফ ভাইরোলজির সব পরীক্ষাগারগুলিতে প্রয়োজনীয় ব্যবস্থা গ্রহণ করা হয়েছে। রাজ্য এবং জেলা স্তরে সব স্বাস্থ্য আধিকারিকদের সতর্ক থাকতে বলা হয়েছে। বৈঠকে ক্যাবিনেট সচিব শ্রী রাজীব গৌবা, স্বরাষ্ট্র সচিব শ্রী অজয় কুমার ভাল্লা, বিদেশ সচিব শ্রী বিজয় গোখলে, প্রতিরক্ষা সচিব শ্রী অজয় কুমার, স্বাস্থ্য ও পরিবার কল্যাণ সচিব শ্রীমতী প্রীতি সুদন, অসামরিক বিমান চলাচল সচিব শ্রী প্রদীপ সিং খারোলা সহ উচ্চপদস্থ আধিকারিকরা উপস্থিত ছিলেন।
কেন্দ্রীয় সরকারের কর্মচারীদের জন্যদুই শতাংশ মহার্ঘভাতার অনুমোদন কেন্দ্রীয় মন্ত্রীসভায়

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার কেন্দ্রীয় সরকারের কর্মচারীদের জন্য মহার্ঘ ভাতার (ডি.এ.) এবংপেনশনারদের জন্য মহার্ঘ ত্রাণের (ডি.আর.) অতিরিক্ত কিস্তি বরাদ্দের অনুমোদনদিয়েছে| দ্রব্যমূল্য বৃদ্ধির জন্য ০১ জানুয়ারি ২০১৮ থেকে কার্যকর হওয়া এই বরাদ্দবর্তমানের ৫% বেসিক পে/পেনশনের ওপর ২% বৃদ্ধি হিসেবে কার্যকর হবে| কেন্দ্রীয় সরকারের প্রায় ৪৮.৪১ লক্ষ কর্মচারী এবং ৬১.১৭ লক্ষপেনশনার এর ফলে উপকৃত হবেন| এর ফলে কোষাগারে যে সম্মিলিত প্রভাব পড়বে, তাতে দেখা যাচ্ছেডি.এ. এবং ডি.আর.-এর জন্য প্রতি বছর ৬০৭৭.৭২ কোটি টাকা বাড়তি লাগবে এবং অর্থবর্ষ২০১৮-১৯ এর জন্য (জানুয়ারি ২০১৮ থেকে ফেব্রুয়ারি ২০১৯ এই ১৪ মাসের জন্য) এক্ষেত্রেব্যয় হবে ৭০৯০.৬৮ কোটি টাকা| সপ্তমবেতন কমিশনের প্রস্তাবের ওপর ভিত্তি করে যে ফর্মুলা গৃহীত হয়েছে, সে অনুযায়ীই এইবৃদ্ধি|
সড়ক তথা নাগরিক নিরাপত্তার স্বার্থে মোটর ভেহিকেল (সংশোধন) বিল,২০১৬-তে সম্মতি কেন্দ্রীয় মন্ত্রিসভার

মোটর ভেহিকেল (সংশোধন) বিল, ২০১৬ অনুমোদন লাভ করল কেন্দ্রীয় মন্ত্রিসভার। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এই বৈঠকটি। প্রত্যেক বছর দেশে সড়ক দুর্ঘটনার সংখ্যা গড়ে ৫ লক্ষের মতো বলে প্রকাশএ সম্পর্কিত বিভিন্ন সমীক্ষায়। এই সমস্ত দুর্ঘটনায় প্রাণ হারান দেড় লক্ষের মতো মানুষ। আগামী পাঁচ বছরে সড়ক দুর্ঘটনার সংখ্যা এবং তাতে প্রাণহানির ঘটনা ৫০ শতাংশ কমিয়ে আনতে প্রতিশ্রুতিবদ্ধ কেন্দ্রীয় সরকার। সড়ক নিরাপত্তার দিকে বিশেষ দৃষ্টিদিতে সড়ক পরিবহণ ও নিরাপত্তা বিলের খসড়া প্রস্তুত করা হয় এনডিএ সরকার ক্ষমতাসীনহওয়ার পর। তবে এই বিষয়টিতে মতদানের ক্ষেত্রে দ্বিধা ও সংশয় রয়েছে অধিকাংশ রাজ্যেরই। সড়ক নিরাপত্তার লক্ষ্যে এবং নাগরিক নিরাপত্তার স্বার্থে কেন্দ্রীয় সড়ক পরিবহণ ও মহাসড়ক মন্ত্রক বিভিন্ন রাজ্যের পরিবহণ মন্ত্রীদের নিয়ে একটি গোষ্ঠী গঠনকরে। এর নেতৃত্বে ছিলেন রাজস্থানের পরিবহণ মন্ত্রী শ্রী ইউনুস খান। বিভিন্ন সময়েঅনুষ্ঠিত এই গোষ্ঠীর তিনটি বৈঠকে মোট ১৮ জন পরিবহণ মন্ত্রী তিনটি অন্তর্বর্তীকালীন রিপোর্ট পেশ করেন। তাঁরা তাতে সড়ক নিরাপত্তার স্বার্থে এবং সামগ্রিকভাবে পরিবহণের প্রেক্ষাপটে আমূল পরিবর্তন নিয়ে আসার সপক্ষে মত প্রকাশ করেন। তাঁরা আরও বলেন যেএজন্য কেন্দ্রীয় সরকারের উচিত যত তাড়াতাড়ি সম্ভব মোটর ভেহিকেল আইনটিতে প্রয়োজনীয় সংশোধন আনা। বিভিন্ন রাজ্যের পরিবহণ মন্ত্রীদের নিয়ে গঠিত এই গোষ্ঠীর সুপারিশ ক্রমে কেন্দ্রীয় সড়ক পরিবহণ ও মহাসড়ক কর্তৃপক্ষ মোটর ভেহিকেল (সংশোধন) বিল, ২০১৬ পেশ করেকেন্দ্রীয় মন্ত্রিসভার কাছে। বুধবার এই বিলটিতে সম্মতি দিল কেন্দ্রীয় মন্ত্রিসভা।
আয়ুষ্মান ভারতের বর্ষপূর্তি উপলক্ষে আরোগ্য মন্থন অনুষ্ঠানে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী বিশ্বের বৃহত্তম স্বাস্থ্য বিমা প্রকল্প আয়ুষ্মান ভারতের জন্য একটি নতুন মোবাইল অ্যাপ্লিকেশনের সূচনা করেন। এই প্রকল্পে দেশের ১০ কোটি ৭০ লক্ষেরও বেশি দরিদ্র মানুষের স্বাস্থ্য পরিষেবা নিশ্চিত করা হয়েছে। নতুন দিল্লিতে আজ প্রধানমন্ত্রী আরোগ্য মন্থনের সমাপ্তি অনুষ্ঠানে পৌরহিত্য করেন। তিনি আয়ুষ্মান ভারত প্রধানমন্ত্রী – জন আরোগ্য যোজনা (পিএমজেএওয়াই) – এর কয়েকজন নির্বাচিত সুবিধাভোগীর সঙ্গে মতবিনিময় করেন। গত এক বছর ধরে এই কর্মসূচিকে নিয়ে একটি প্রদর্শনী তিনি ঘুরে দেখেন। এই উপলক্ষে একটি স্মারক ডাকটিকিট প্রকাশ করার পাশাপাশি, ‘আয়ুষ্মান ভারত স্টার্ট আপ গ্র্যান্ট চ্যালেঞ্জ’ – এর সূচনাও করেন। এই উপলক্ষে আয়োজিত অনুষ্ঠানে প্রধানমন্ত্রী বলেন, ‘আয়ুষ্মান ভারতের প্রথম বছরটি ছিল সংকল্প, সমর্পণ এবং আলাপ-আলোচনার। আমরা দৃঢ়তার সঙ্গে বিশ্বের সর্ববৃহৎ স্বাস্থ্য বিমা প্রকল্পকে ভারতে রূপায়িত করছি’। তিনি বলেন, দেশের প্রতিটি দরিদ্র নাগরিক এর মাধম্যে সহজেই স্বাস্থ্য পরিষেবা পাবেন। এর সাফল্যের পেছনে সংকল্প যেমন রয়েছে, সেই সঙ্গে প্রতিটি রাজ্য এবং কেন্দ্রশাসিত অঞ্চলের রূপায়ণে গুরুত্বপূর্ণ ভূমিকা নিয়েছে। প্রধানমন্ত্রী বলেন, এই প্রকল্পের সবচেয়ে বড় সাফল্য হ’ল দেশের লক্ষ লক্ষ দরিদ্র মানুষের মধ্যে আশার সঞ্চার করা। তাঁরা এখন নিশ্চিত, যে কোনও রোগের চিকিৎসা করা সম্ভব। তিনি বলেন, গত এক বছরে চিকিৎসার জন্য যদি কাউকে জমি, বাড়ি, গহনা অথবা অন্য কোনও কিছু বন্দক দিতে না হয়, তা হলে সেটিই এই আয়ুষ্মান ভারতের সবচেয়ে বড় সাফল্য। প্রধানমন্ত্রী বলেন, গত এক বছরে প্রায় ৫০ হাজার দরিদ্র মানুষ পিএমজেএওয়াই – এর মাধ্যমে তাঁদের জেলা অথবা রাজ্যের বাইরে গিয়ে উন্নত স্বাস্থ্য পরিষেবা পেয়েছেন। নতুন ভারতে আয়ুষ্মান ভারত একটি যুগান্তকারী পদক্ষেপ। এর মাধ্যমে সাধারণ মানুষের জীবন রক্ষার যেমন গুরুত্বপূর্ণ ভূমিকা রয়েছে, পাশাপাশি এই প্রকল্প ১৩০ কোটি দেশবাসীর জন্য সংকল্প ও শক্তির প্রতীক। তিনি বলেন, দেশ জুড়ে সুস্বাস্থ্যের লক্ষ্যে আয়ুষ্মান ভারত সমষ্টিগতভাবে একটি উল্লেখযোগ্য পদক্ষেপ। দেশের বিভিন্ন সমস্যা ও চ্যালেঞ্জ মোকাবিলায় আমরা একযোগে কাজ করছি। আয়ুষ্মান ভারত দেশের যে কোনও প্রান্তে রোগীদের উন্নত চিকিৎসা নিশ্চিত করেছে। আয়ুষ্মান ভারত পিএমজেএওয়াই – এর বর্ষপূর্তি উপলক্ষে জাতীয় স্বাস্থ্য কর্তৃপক্ষ দু’দিনের এই আরোগ্য মন্থন অনুষ্ঠানের আয়োজন করেছিল। এর মূল উদ্দেশ্য ছিল এই প্রকল্পের সঙ্গে জড়িত সকলে একসঙ্গে বসে গত এক বছরে যেসব চ্যালেঞ্জের মুখোমুখী হয়েছিলেন, আগামী দিনে এই প্রকল্প কিভাবে আরও ভালো বাস্তবায়িত করা যায়, সেগুলি নিয়ে আলোচনা করা।
কলেজ,বিশ্ববিদ্যালয় এবং কেন্দ্রীয় আর্থিক সহায়তায় পরিচালিত কারিগরি শিক্ষাপ্রতিষ্ঠানগুলির শিক্ষক ও শিক্ষাকর্মীদের বেতনক্রম সংশোধনের প্রস্তাবেসম্মতি কেন্দ্রীয়মন্ত্রিসভার

বিশ্ববিদ্যালয়মঞ্জুরি কমিশন (ইউজিসি) এবং কেন্দ্রীয় অর্থানুকূল্যে পরিচালিত কারিগরিপ্রতিষ্ঠানগুলির ৮ লক্ষ শিক্ষক এবং অন্যান্য শিক্ষাকর্মীদের বেতনক্রম সংশোধনের একপ্রস্তাব বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। কেন্দ্রীয় সরকারি কর্মীদের সপ্তম বেতন কমিশনেরসুপারিশ রূপায়ণের পরিপ্রেক্ষিতে মন্ত্রিসভার এই সিদ্ধান্ত। প্রস্তাবটিঅনুমোদিত হওয়ায় বিশ্ববিদ্যালয় মঞ্জুরি কমিশন এবং কেন্দ্রীয় মানবসম্পদ বিকাশমন্ত্রণালয়ের অর্থানুকূল্যে পরিচালিত ১০৬টি কলেজ ও বিশ্ববিদ্যালয়ের ৭ লক্ষ ৫৮হাজার শিক্ষক ও শিক্ষাকর্মী উপকৃত হবেন। এছাড়াও, রাজ্য সরকারগুলির আর্থিক সহায়তায়পরিচালিত ৩২৯টি বিশ্ববিদ্যালয় এবং বিভিন্ন রাজ্যেরসরকারি বিশ্ববিদ্যালয়ের অধীন ১২,৯১২টিসরকারি ও বেসরকারি কলেজের শিক্ষক ও শিক্ষাকর্মীরাও এই বেতনক্রম সংশোধনের সুবিধালাভ করবেন। আইআইটি,আইআইএসসি, আইআইএম, আইআইএসইআর, আইআইআইটি, এনআইটিআইই সহ ১১৯টি কেন্দ্রীয় আর্থিকসহায়তায় পরিচালিত কারিগরি শিক্ষা প্রতিষ্ঠানের ক্ষেত্রেও বেতনক্রম সংশোধনের এইসিদ্ধান্ত কার্যকর হবে। কেন্দ্রীয়সরকারের অনুমোদিত নতুন বেতনক্রম চালু হবে ০১.০১.২০১৬ থেকে। এর ফলে, প্রতি বছরকেন্দ্রীয় সরকারের অতিরিক্ত আর্থিক দায়দায়িত্ব বৃদ্ধি পাবে ৯,৮০০ কোটি টাকার মতো। শিক্ষকদেরবেতন বৃদ্ধির সম্ভাবনা রয়েছে ১০,৪০০ টাকা থেকে ৪৯,৮০০ টাকা পর্যন্ত। রাজ্য সরকারেরআর্থিক সহায়তাপুষ্ট শিক্ষা প্রতিষ্ঠানগুলির ক্ষেত্রে সংশোধিত বেতনক্রম চালুরবিষয়টি নির্ভর করবে সংশ্লিষ্ট রাজ্যগুলির প্রশাসনিক কর্তৃপক্ষের তা গ্রহণ করারওপর। তবে, বেতনক্রম সংশোধনের ফলে রাজ্যগুলির ওপর যে অতিরিক্ত আর্থিক দায়দায়িত্ববর্তাবে তার অনেকটাই বহন করবে কেন্দ্রীয় সরকার। /
দ্বারকা ডিডিএ গ্রাউন্ডে দশেরা উৎসবে প্রধানমন্ত্রীর যোগদান

প্রধানমন্ত্রী শ্রী নরেন্দ্র মোদী নতুন দিল্লির দ্বারকা ডিডিএ গ্রাউন্ডে মঙ্গলবার দশেরা উৎসবে যোগ দেন। বিজয় দশমী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী। অনুষ্ঠানের ভাষণে প্রধানমন্ত্রী বলেন, ভারত হল উৎসবের ভূমি। সংস্কৃতির প্রতিচ্ছবিস্বরূপ ভারতের কোন না কোন প্রান্তে সবসময় উৎসব অথবা অনুষ্ঠান লেগেই রয়েছে। এই উৎসবের মধ্য দিয়ে আমরা নীরবে ভারতীয় সংস্কৃতিকেই তুলে ধরি। তিনি বলেন, এখান থেকে আমরা বিভিন্ন ধরনের শিল্প, সঙ্গীত নৃত্য সম্পর্কে জানতে পারি। প্রধানমন্ত্রী বলেন, ভারত শক্তি সাধনার স্থল। আমরা গত ন’দিন ধরে মায়ের আরাধনা করেছি। এই উদ্যমকে এগিয়ে নিয়ে যাওয়ার লক্ষ্যেই প্রধানমন্ত্রী মহিলাদের স্বশক্তিকরণ বিশেষ করে, মহিলাদের সম্মান বৃদ্ধির আহ্বান জানান। গত ‘মন কি বাত’ অনুষ্ঠানে ঘরের লক্ষ্মী প্রসঙ্গে তিনি যা বলেছিলেন সেকথা স্মরণ করিয়ে দিয়ে প্রধানমন্ত্রী এই দিওয়ালিকে নারী শক্তি হিসেবে উদযাপনের আহ্বান জানান। তিনি বলেন, আজ বিজয় দশমী এবং বায়ুসেনা দিবস। আমাদের বায়ুসেনা ভারতের গৌরবোজ্জ্বল করেছে বলেও জানান তিনি। প্রধানমন্ত্রী বলেন আমরা যখন বিজয় দশমীর উৎসব পালন করছি, তখন মহাত্মা গান্ধীর সার্ধশত জন্মবার্ষিকী চলছে। তাই এ বছর একটি লক্ষ্য স্থির করে তা পূরণের জন্য সাধারণ মানুষের কাছে আহ্বান জানান তিনি। এই লক্ষ্য হল – খাদ্য নষ্ট না করা, শক্তি সঞ্চয়, জল সঞ্চয়। শ্রী মোদী বলেন, যদি আমরা আধ্যাত্মিক শক্তি সম্পর্কে বুঝতে চাই তাহলে ভগবান শ্রীবিষ্ণু এবং ভগবান শ্রীরাম থেকে তার অনুপ্রেরণা পাই। প্রধানমন্ত্রী এদিন দ্বারকা রামলীলা সোসাইটি আয়োজিত রামলীলা অনুষ্ঠান প্রত্যক্ষ করেন। একইসঙ্গে অশুভ শক্তির দমনে শুভ শক্তির জয়স্বরূপ রাবণ, কুম্ভকর্ণ ও মেঘনাদের কুশপুতুল দহনেরও সাক্ষী থাকেন তিনি। /
খেলো ইন্ডিয়া গেমস সফলভাবে শেষ করার জন্য আসাম সরকার ও রাজ্যবাসীকে প্রধানমন্ত্রীর অভিনন্দন

খেলো ইন্ডিয়া গেমস সফলভাবে শেষ করার জন্য প্রধানমন্ত্রী শ্রী নরেন্দ্র মোদী আসাম সরকার, রাজ্যবাসী ও অংশগ্রহণকারীদের অভিনন্দন জানিয়েছেন। গতকাল তাঁর মন কি বাত বেতার অনুষ্ঠানে প্রধানমন্ত্রী বলেন, খেলো ইন্ডিয়া গেমসে বিভিন্ন রাজ্য থেকে প্রায় ৬ হাজার খেলোয়াড় অংশ নিয়েছিলেন। এই প্রতিযোগিতায় ৮০টি রেকর্ড ভাঙা হয়েছে। এরমধ্যে ৫৬টি রেকর্ডই ভেঙেছেন আমাদের শিশুকন্যারা। তিনি আরও বলেন, ২০১৮তে যখন খেলো ইন্ডিয়া গেমসের সূচনা হয়েছিল তখন বিভিন্ন রাজ্য থেকে ৩ হাজার ৫০০ খেলোয়াড় অংশ নিয়েছিলেন। এই প্রতিযোগিতার মাত্র ৩ বছরের ইতিহাসে এবার অংশগ্রহণকারী খেলোয়াড়দের সংখ্যা প্রায় দ্বিগুন বেড়ে ৬ হাজার হয়েছে। মন কি বাত অনুষ্ঠানে প্রধানমন্ত্রী এই প্রতিযোগিতার অংশগ্রহণকারী ছেলেমেয়ে ও তাদের অভিভাবকদের ব্যাপারে কয়েকটি প্রেরণাদায়ক গল্পের উল্লেখ করেন। এরমধ্যে তামিলনাড়ুর যোগানাথন-এর গল্প অন্যতম। এ প্রসঙ্গে প্রধানমন্ত্রী জানান, যোগানাথন তামিলনাড়ুতে বিড়ি বাঁধার কাজ করেন। এ সত্ত্বেও তাঁর কন্যা পূর্ণশ্রী ভারোত্তলনে স্বর্ণপদক জিতে সকলের মন জয় করে নিয়েছেন। গুয়াহাটিতে আয়োজিত এবারের ইয়্যুথ গেমস-এ সাইক্লিং-এর ২০০ মিটার স্প্রিন্ট ইভেন্টে স্বর্ণপদক জয়ী ডেভিডের কথা উল্লেখ করেন প্রধানমন্ত্রী। কার-নিকোবরের এই ছেলেটি ছোটতেই তাঁর বাবা-মা-কে হারায়। ডেভিডের কাকু চেয়েছিলেন সে ফুটবলার হোক। এজন্যই তাঁর নাম রাখা হয় বিখ্যাত ফুটবলার ডেভিড বেকহ্যামের নামানুসারে। কিন্তু তরুণ ডেভিডের মনে সাইক্লিং-এর প্রতি গভীর আগ্রহ ছিল। খেলো ইন্ডিয়া কর্মসূচির আওতায় সে নির্বাচিত হয়। আজ ডেভিড সাইক্লিং-এ নতুন নজির গড়েছেন। প্রধানমন্ত্রী মন কি বাতে মুম্বাইয়ের মেয়ে করিনা শাংক্তার কথা উল্লেখ করে জানান, এই মেয়েটি সাঁতারে ১০০ মিটার ব্রেস্ট-স্ট্রোক বিভাগে স্বর্ণপদক জিতেছে। অনুর্দ্ধ ১৭ এই মেয়েটি সাঁতারে নজির গড়ে নতুন জাতীয় রেকর্ড গড়েছে। অবশ্য একটা সময় ছিল যখন দশম শ্রেণীর ছাত্রী করিনা হাঁটুতে চোট পাওয়ার দরুণ তাঁর নিয়মিত প্রশিক্ষণ-ই অনিশ্চিত হয়ে পড়েছিল। কিন্তু করিনা ও তাঁর মা কখনও মনোবল হারাননি। তাঁদের অদম্য এই মানসিকতার দরুণ আজ আমাদের সকলের সামনে সাফল্যের চিত্র ফুটে উঠেছে। প্রধানমন্ত্রী আরও বলেন, জাতীয় গেমস হল এমন একটি মঞ্চ যেখানে খেলোয়াড়রা তাঁদের ক্রীড়া নৈপুণ্য তুলে ধরার পাশাপাশি বিভিন্ন রাজ্যের সংস্কৃতির সঙ্গেও পরিচিত হওয়ার সুযোগ পায়। এই বিষয়টিকে বিবেচনায় রেখেই খেলো ইন্ডিয়া যুব গেমসের ধাঁচে প্রতি বছর খেলো ইন্ডিয়া বিশ্ববিদ্যালয় প্রতিযোগিতা আয়োজনের সিদ্ধান্ত হয়েছে। আগামী ২২ ফেব্রুয়ারী থেকে পয়লা মার্চ পর্যন্ত ওড়িশার কটক ও ভুবনেশ্বরে খেলো ইন্ডিয়া বিশ্ববিদ্যালয় গেমসের প্রথম পর্বের আয়োজন করার সিদ্ধান্ত হয়েছে। এই প্রতিযোগিতায় অংশগ্রহণের জন্য ৩ হাজারেরও বেশি খেলোয়াড় যোগ্যতা অর্জন করেছেন। ফিট ইন্ডিয়া প্রধানমন্ত্রী শ্রী মোদী ইতিবাচক ফলাফলের জন্য ‘ফিট ইন্ডিয়া স্কুল’ অভিযানের ভূয়সী প্রশংসা করেন। তিনি জানান, অনলাইনে রেজিস্ট্রেশনের মাধ্যমে ৬৫ হাজারের বেশি বিদ্যালয় ‘ফিট ইন্ডিয়া স্কুল’ সার্টিফিকেট পেয়েছে। তিনি দেশের বাকি বিদ্যালয়গুলিকেও শিক্ষা দানের পাশাপাশি পাঠ্যসূচিতে দৈহিক কসরত ও খেলাধুলার বিষয়টিকে সামিল করার আহ্বান জানান যাতে তারা অন্য বিদ্যালয়গুলির মতো ‘ফিট স্কুল’ হয়ে উঠতে পারে।
‘ভারত ও প্রথম বিশ্বযুদ্ধ’ শীর্ষক স্মারক প্রদর্শনীতে প্রধানমন্ত্রী

নয়াদিল্লি, ১৬ মার্চ, ২০১৫ প্রধানমন্ত্রী শ্রী নরেন্দ্র মোদী আজ এখানে মানেকশ সেন্টারে ভারতীয় সেনাবাহিনী আয়োজিত ‘ভারত ও প্রথম বিশ্বযুদ্ধ’ শীর্ষক এক স্মারক প্রদর্শনী ঘুরে দেখেন। প্রথম বিশ্বযুদ্ধে ভারতীয় সেনানীদের সাহসিকতা ও আত্মদান এই প্রদর্শনীতে তুলে ধরা হয়েছে। প্রধানমন্ত্রী বলেন, প্রথম বিশ্বযুদ্ধে ইউরোপ, আফ্রিকা ও এশিয়ার বিভিন্ন জায়গায় একাধিক রণক্ষেত্রে ভারতীয় সেনানীদের অংশগ্রহণ ও সাহসিকতাকে এই প্রদর্শনী জীবন্ত করে তুলেছে। প্রধানমন্ত্রী বলেন, প্রথম বিশ্বযুদ্ধের বেশ কয়েকজন সম্মানিত সেনানীর বংশধরদের সঙ্গে মিলিত হতে পেরে তিনি অভিভূত হয়েছেন। তিনি যুব সমাজকে এই প্রদর্শনী দেখার জন্য আহ্বান জানান। প্রথম বিশ্বযুদ্ধে পৃথিবীর বিভিন্ন দূরবর্তী ও প্রত্যন্ত এলাকার রণক্ষেত্রে প্রায় ৭৪ হাজার ভারতীয় সেনা শহীদ হন। যুদ্ধে শহীদ প্রত্যেক ভারতীয় সেনার আত্মদানকেও প্রধানমন্ত্রী শ্রদ্ধা জানান। প্রদর্শনী ঘুরে দেখার সময় প্রধানমন্ত্রীর সঙ্গে সেনাপ্রধান জেনারেল দলবীর সিং, নৌ-সেনা প্রধান অ্যাডমিরাল আর কে ধাওয়ান, বায়ুসেনা প্রধান অরূপ রাহা, প্রতিরক্ষা সচিব শ্রী আর কে মাথুর প্রমুখও ছিলেন।
প্রধানমন্ত্রী রাজ্যসভায় মহামারী নিয়ে আলোচনায় শ্রী হরদীপ সিং পুরীর বক্তব্য ও স্বাস্থ্যমন্ত্রীর জবাব সকলের সঙ্গে ভাগ করে নিয়েছেন

প্রধানমন্ত্রী শ্রী নরেন্দ্র মোদী রাজ্যসভায় মহামারী নিয়ে আলোচনায় শ্রী হরদীপ সিং পুরীর বক্তব্য ও স্বাস্থ্যমন্ত্রীর জবাব সকলের সঙ্গে ভাগ করে নিয়েছেন। প্রধানমন্ত্রী “বিশ্বজুড়ে মহামারীর প্রেক্ষিতে বিভিন্ন বিষয়ের ব্যাখ্যা” শীর্ষক বক্তব্যটি ট্যুইট করেছেন। তিনি কেন্দ্রীয় স্বাস্থ্যমন্ত্রী শ্রী মনসুখ মান্ডভিয়ার বিস্তারিত ভাষণটির লিঙ্কও ট্যুইট করেছেন। ট্যুইটবার্তায় শ্রী মোদী জানিয়েছেন, “ কোভিড-১৯ এর বিভিন্ন দিকের গভীর ও সংবেদনশীল ভাবনা “ এই ভাষণে প্রকাশিত হয়েছে।